Stīvs Nešs
Stīvens Džons Nešs (angļu: Stephen John Nash; dzimis 1974. gada 7. februārī Johannesburgā, Dienvidāfrikā) ir bijušais Kanādas basketbolists, spēlējis saspēles vadītāja pozīcijā. Pēc karjeras beigām — treneris. Lielāko spēlētāja karjeras aizvadījis Nacionālās basketbola asociācijas (NBA) klubā Fīniksas "Suns". Divas reizes atzīts par NBA sezonas vērtīgāko spēlētāju. Kā galvenais treneris vadījis NBA klubu Bruklinas "Nets".